
Text rozhodnutia
Súd: Krajský súd Bratislava Spisová značka: 2Co/330/2012 Identifikačné číslo súdneho spisu: 1211223186 Dátum vydania rozhodnutia: 30. 04. 2013 Meno a priezvisko sudcu, VSÚ: JUDr. Ayše Pružinec - Erenová ECLI: ECLI:SK:KSBA:2013:1211223186.2 Opravné uznesenie Krajský súd v Bratislave v právnej veci navrhovateľa: M. A. Q., Q..J..H.., so sídlom Ú.L. R.. Č.. X, B., IČO: XX XXX XXX, zastúpený: TOMÁŠ KUŠNÍR, s.r.o., Údernícka ul. č. 5, Bratislava, IČO: 36 613 843, proti odporcovi: F. V., nar. XX.XX.XXXX, naposledy bytom Č. R.. Č.. XXXX/XX, B., toho času - hlásený pobyt bezdomovca v B. - V., za účasti vedľajšieho účastníka na strane odporcu: I. na H. H. Q. O., V. R.. Č.. XX, X., IČO: XX XXX XXX, zastúpený advokátom: JUDr. Ambróz Motyka, Námestie SNP č. 7, 091 01 Stropkov, o zaplatenie istiny 1.479,85 eur s príslušenstvom, vo veci vedenej na Okresnom súde Bratislava II, pod sp. zn. 16C/119/2012, takto r o z h o d o l : O p r a v u j e sa záhlavie uznesenia Krajského súdu v Bratislave zo dňa 31. októbra 2012, č. k. 2Co/330/2012-158 tak, že správne označenie právneho zástupcu navrhovateľa je: TOMÁŠ KUŠNÍR, s.r.o., IČO: 36 613 843, Údernícka ul. č. 5, Bratislava. o d ô v o d n e n i e : Odvolací súd uznesením zo dňa 31. októbra 2012, č. k. 2Co/330/2012-158 potvrdil uznesenie súdu prvého stupňa v napadnutej časti, návrh vedľajšieho účastníka na prerušenie konania zamietol a zároveň uložil vedľajšiemu účastníkovi povinnosť zaplatiť navrhovateľovi náhradu trov odvolacieho konania v sume 51,98 eur, k rukám právneho zástupcu navrhovateľa do troch dní. Navrhovateľ podaním zo dňa 15.04.2013 navrhol opravu záhlavia daného uznesenia v časti označenia jeho právneho zástupcu. Podľa § 211 ods. 2 O.s.p., ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p., ak nie je ďalej ustanovené inak, použijú sa na uznesenie primerane ustanovenia o rozsudku. Vzhľadom na skutočnosť, že v záhlaví uznesenia odvolacieho súdu došlo k zrejmej nesprávnosti spočívajúcej v tom, že bol nesprávne označený právny zástupca navrhovateľa, odvolací súd danú zrejmú nesprávnosť opravil spôsobom uvedeným vo výroku tohto uznesenia. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 3 ods. 9 zák. č. 757/2004 Z. z. o súdoch a o zmene a doplnení niektorých zákonov). Poučenie: Proti tomuto uzneseniu nie je odvolanie prípustné.

